Babelscape/SREDFM huggingface dataset:
Μάριος Μαυρίδης

Ο Μάριος Μαυρίδης είναι Ελληνοκύπριος πολιτικός. Από το 2011 είναι βουλευτής στην Εκλογική Περιφέρεια Κερύνειας εκλεγμένος με τον ΔΗΣΥ.
Μαριέλλα Αριστείδου

Η Μαριέλλα Αριστείδου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Κερύνειας εκλεγμένη με τον ΔΗΣΥ.
Γυμναστήριο Αγίου Θωμά Αμαρουσίου

Tο Κλειστό Γυμναστήριο Αγίου Θωμά Αμαρουσίου γνωστό και ως Κλειστό Αμαρουσίου είναι εσωτερικός αθλητικός χώρος που βρίσκεται στο Μαρούσι, το οποίο είναι ένα προάστιο στα 9 περίπου χιλιόμετρα βόρεια του κέντρου των Αθηνών.
Χρήστος Ζούμης

Ο Χρήστος Ζούμης (γεννήθηκε το 1875, ημερομηνία θανάτου άγνωστη) ήταν Έλληνας αθλητής. Αγωνίστηκε στους Θερινούς Ολυμπιακούς Αγώνες 1896 στην Αθήνα.

Γεννήθηκε στη Χαλκίδα.

Ο Ζούμης τερμάτισε έκτος ή έβδομος στο άλμα εις τριπλούν, με τον Φριτς Χόφμαν να έχει την άλλη θέση. Στο αγώνισμα συμμετείχαν εφτά αθλητές.
Σταμάτης Λένης

Ο Σταμάτιος Λένης (Σταμάτης Λένης, γεννημένος στις 11 Οκτωβρίου 1978) είναι παλαίμαχος Έλληνας αθλητής του άλματος εις τριπλούν. Αγωνίστηκε στο άλμα εις τριπλούν ανδρών στους Θερινούς Ολυμπιακούς Αγώνες 2000 στο Σίδνεϊ της Αυστραλίας.
Σούλα Έλα Ξανά

Σούλα Έλα Ξανά είναι ο τίτλος ελληνικής κωμωδίας παραγωγής 2009 σε σκηνοθεσία Βασίλη Μυριανθόπουλου και σενάριο του Βασίλη Μυριανθόπουλου σε συνεργασία με την Όλγα Μιχαλοπούλου και τον Γιάννη Μπότση.

Στην ταινία πρωταγωνιστεί η Ζέτα Μακρυπούλια υποδυόμενη τη Σούλα, μία 30χρονη γυναίκα που προσπαθεί να βρει τον κατάλληλο σύζυγο μετά από κάποιες λάθος επιλογές. Το υπόλοιπο πρωταγωνιστικό καστ αποτελείται από τους Μιχάλη Μαρίνο, Μέμο Μπεγνή, Μάνο Γαβρά, Κώστα Φραγκολιά, Τζώρτζη Μουριάδη, Μαρία Ανδρούτσου, Φαίδρα Δρούκα, Μίνα Αδαμάκη, Σόφη Ζαννίνου, Αριέττα Μουτούση και Σούλη Σαμπάχ.

Η ταινία έκανε πρεμιέρα στους κινηματογράφους στις 19 Μαρτίου 2009.
Βασίλειος Ξυδάς

Ο Βασίλειος Ξυδάς (γεννήθηκε το 1877, ημερομηνία θανάτου άγνωστη) ήταν Έλληνας αθλητής ο οποίος γεννήθηκε στην Αθήνα. Αγωνίστηκε στους Θερινούς Ολυμπιακούς Αγώνες 1896 της Αθήνας.

Το 1896 ο Ξυδάς αγωνίστηκε στο άλμα επί κοντώ. Κέρδισε την αμφίβολη διάκριση καθώς ήταν ο μόνος αθλητής του άλματος επί κοντώ που δεν κέρδισε μετάλλιο, καθώς βγήκε πέμπτος, καθώς οι Έλληνες Ιωάννης Θεοδωρόπουλος και Ευάγγελος Δαμάσκος βγήκαν τρίτοι πίσω από τους αμερικανούς Γουίλιαμ Χόιτ και Άλμπερτ Τάιλερ. Υπήρχαν μόνο πέντε αθλητές στο άλμα επί κοντώ. Το καλύτερο άλμα του Ξυδά ήταν τα 2.40 μέτρα.
Σταμάτης Μασούρης

Ο Σταμάτιος Μασούρης (18;; - 19;;, Σταμάτης Μασούρης) ήταν Έλληνας αθλητής. Αγωνίστηκε στους Ολυμπιακούς Αγώνες του 1896 στην Αθήνα.

Ο Μασούρης ήταν μεταξύ των 17 αθλητών που ξεκίνησαν τον αγώνα του μαραθωνίου. Τελείωσε όγδοος μεταξύ των εννέα αθλητών που ολοκλήρωσαν τον αγώνα.
Αμικία του Κουρτεναί

Η Αμικία του Κουρτεναί (1250 - 1275) ήταν Γαλλίδα ευγενής, μέλος του Οίκου των Καπετιδών-Κουρτεναί. Η Αμικία ήταν κόρη του Πέτρου κυρίου του Κονς και του Μεάν (1218-1250) (ο οποίος έπεσε στη "μάχη της Ελ Μανσούρα" στην Ζ΄ Σταυροφορία) και της Πετρονίλλας του Ζουανί, κόρης του Γκοσέρ του Ζουανί.
Υπασπιστής

μικρογραφία|Υπασπιστής
Ο υπασπιστής ήταν είδος αρχαίου πολεμιστή. Στον Όμηρο, ο Δηίφοβος προχωράει «ὑπασπίδια» ή υπό την κάλυψη της ασπίδας του. Από τον 4ο αιώνα π.Χ, η λέξη είχε ερμηνευθεί ως στρατιώτης υψηλού κύρους, όπως ισχυρίζεται ο Ηρόδοτος σε μία από τις πρώτες γνωστές χρήσεις: 

"«ἤλαυνε δὲ ἵππον ὁ Ἀρτύβιος δεδιδαγμένον πρὸς ὁπλίτην ἵστασθαι ὀρθόν. πυθόμενος ὦν ταῦτα ὁ Ὀνήσιλος, ἦν γάρ οἱ ὑπασπιστὴς γένος μὲν Κάρ, τὰ δὲ πολέμια κάρτα δόκιμος καὶ ἄλλως λήματος πλέος, εἶπε πρὸς τοῦτον»" 
Αυτή η μονάδα, γνωστή ως υπασπιστές, ήταν πιθανώς οπλισμένη ως οπλίτες και όχι ως φαλαγγίτες στον στρατό του Φιλίππου Β'. Στη μάχη, ήταν οπλισμένοι με ασπίδα, σπολά ή λινοθώρακα ως πανοπλία, περικεφαλαία, δόρυ και με ξίφος ή κοπίδα. Σε προκαθορισμένες μάχες, οι Μακεδονικοί υπασπιστές τοποθετούνταν στις πτέρυγες της φάλαγγας, ενώ οι δικές τους πλευρές προστατεύονταν από το ελαφρύ πεζικό και το ιππικό . Η δουλειά τους ήταν να φρουρούν τις πλευρές αυτού του μεγάλου και δύσκαμπτου σχηματισμού. Οι φαλαγγίτες δεν ήταν ιδιαίτερα ευκίνητοι ή ικανοί να γυρίσουν γρήγορα, έτσι οι υπασπιστές θα εμπόδιζαν τις επιθέσεις στις ευάλωτες πλευρές. Ο ρόλος τους ήταν ζωτικός για την επιτυχία της τακτικής του Φίλιππου, διότι η Μακεδονική Φάλαγγα, αν και αήττητη από το μέτωπο, ήταν ευάλωτη σε γρήγορους ελιγμούς και περικυκλώσεις. Την προστασία από αυτόν τον σοβαρό κίνδυνο την παρείχαν οι υπασπιστές, οι οποίοι μπορούσαν να διεξάγουν ταχείς ελιγμούς και να χρησιμοποιούν τακτικές, οι οποίες θα ήταν αδύνατες (ή τουλάχιστον πολύ λιγότερο αποτελεσματικές) εάν εκτελούνταν από τους φαλαγγίτες. 
μικρογραφία|Υπασπιστές
Αξίζει να επισημανθεί ότι οι αναφορές σε μονάδες ονόματι «υπασπιστές» εμφανίζονται πολύ αργότερα από την εποχή του Φιλίππου Β', και γι' αυτό οι σύγχρονοι μελετητές υποθέτουν ότι οι μετέπειτα αναφορές όπως αυτές από τον Διόδωρο Σικελιώτη (1ος αιώνας π.Χ) και τον Φλάβιο Αρριανό είχαν παλαιότερες πηγές.

Στην Ελληνιστική περίοδο, οι υπασπιστές συνέχισαν να υπάρχουν, αν και με διαφορετικές ιδιότητες και ονόματα. Το όνομα επέζησε στα βασίλεια των Σελευκιδών, των Πτολεμαίων και των Αντιγονιδών, αλλά θεωρούνταν πλέον βασιλικοί σωματοφύλακες και στρατιωτικοί διαχειριστές. Ο Πολύβιος αναφέρει έναν υπασπιστή που έστειλε ο Φίλιππος Ε' της Μακεδονίας, μετά την ήττα του στη Μάχη των Κυνός Κεφαλών το 197 π.Χ., στη Λάρισα για να κάψει κρατικά έγγραφα. 

Η πολεμική μονάδα των υπασπιστών φαίνεται να έχει επιζήσει στη Μακεδονία ως οι πελταστές, της οποίας το κύρος, ο εξοπλισμός και ο ρόλος φαίνεται να ήταν σχεδόν ακριβώς ίδιοι με εκείνον του υπασπιστών κατά τη βασιλεία του Φιλίππου. Αρχικά αποτελούμενη από 3.000 άνδρες, από τον Τρίτο Μακεδονικό Πόλεμο υπήρχαν 5.000, πιθανόν για την υιοθεσία άλλου σχηματισμού.
Ντάλσιο

Ο Εουσιοντάλσιο Γκόμες ("Euciodálcio Gomes," 22 Μαΐου 1996), γνωστός ως Ντάλσιο, είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον Παναιτωλικό.
Ξένη Δημητρίου

Η Ξένη Δημητρίου (1952) είναι Ελληνίδα δικαστής, που την περίοδο 2016 - 2019 διετέλεσε Εισαγγελέας του Αρείου Πάγου.
Καρίν Μαρκίδη

Η Καρίν Μαρκίδη ("Karin Markides" ; γεννημένη το 1951) είναι Σουηδέζα καθηγήτρια αναλυτικής χημείας και πρόεδρος του Αμερικανικού Πανεπιστημίου της Αρμενίας από την 1η Ιουλίου 2019. Υπήρξε επίσης πρόεδρος του Πανεπιστημίου Τεχνολογίας του Τσάλμερς από το 2006 έως το 2015. Από το 2004 έως το 2006 ήταν αντιπρόεδρος στην Vinnova. Είναι επίσης μέλος της βασιλικής σουηδικής Ακαδημίας Μηχανικών Επιστημών από το 1992 και μέλος της βασιλικής σουηδικής Ακαδημίας Επιστημών από το 1999.

Η Μαρκίδη ολοκλήρωσε το διδακτορικό της με τίτλο "Organosiloxanes containing cyano groups for capillary chromatography" στο Πανεπιστήμιο της Στοκχόλμης το 1984. Έπειτα ξεκίνησε την ερευνητική καριέρα στο Πανεπιστήμιο Μπρίγκχαμ στην Γιούτα των ΗΠΑ, αρχικά ως μεταδιδακτορική φοιτήτρια και αργότερα ως ερευνητικό προσωπικό και ως αναπληρώτρια διευθύντρια. Τον Μάιο του 1990 επέστρεψε στην Σουηδία ως καθηγήτρια στο Πανεπιστήμιο της Ουψάλα. Δεκατέσσερα χρόνια αργότερα, τον Μάιο του 2004, προσλήφθηκε ως γενική αντιπρόεδρος στην Vinnova, μια σουηδική εταιρεία καινοτομίας.

Η Μαρκίδη είναι διευθύντρια του επιστημονικού συμβουλίου για την ανανεώσιμη ανάπτυξη υπό την σουηδική κυβέρνηση από το 2015. Η αποστολή του συμβουλίου είναι να παρέχει με αποδείξεις συγκεκριμένες προτάσεις με θέμα την ανάπτυξη της οικονομικής, οικολογικής, πολιτισμικής και κοινωνικής βιωσιμότητας.
Τριπλή Θεά

μικρογραφία|315x315εσ|Σύμβολο της Τριπλής Θεάς (Αύξων μηνίσκος, πανσέληνος, φθίνων μηνίσκος)

Η Τριπλή Θεά είναι μία θεότητα ή ένα αρχέτυπο θεότητας, που λατρεύεται σε πολλές νεοπαγανιστικές και πνευματικές παραδόσεις. Στις πιο κοινές νεοπαγανιστικές εθιμοτυπίες, η Τριπλή Θεά προβάλλεται ως μία Τριαδική Θεότητα αποτελούμενη από τρεις ξεχωριστές μορφές ή φιγούρες οι οποίες βρίσκονται ενωμένες, ως μία οντότητα. Οι φιγούρες αυτές, αναφέρονται συνήθως ως η Παρθένα Θεά (Maiden), η Μητέρα Θεά (Mother Goddess) και η Γηραιά Θεά (Crone), οι οποίες αντιπροσωπεύουν τις τρεις φάσης της ζωής μιας γυναίκας, όσον αφορά την αναπαραγωγή - πριν, κατά τη διάρκεια και μετά την ικανότητα του σώματος να αποκτήσει παιδί. Σε διάφορες μορφές της θρησκείας της Wicca, ο αρσενικός της σύντροφος είναι ο Θεός με τα Κέρατα.

Η Τριπλή Θεά αποτέλεσε αντικείμενο της συγγραφής του εξέχοντος ποιητή, μυθιστοριογράφου και μυθογράφου Ρόμπερτ Γκρέιβς στα μέσα του 20ου αιώνα, σε βιβλία του όπως "Η Λευκή Θεά" και "Οι ελληνικοί μύθοι" καθώς και στη ποίηση του. Οι σύγχρονες νεοπαγανιστικές αντιλήψεις για την Τριπλή Θεά έχουν επηρεαστεί σε μεγάλο βαθμό από τον Γκρέιβς, ο οποίος την θεωρούσε συνεχή μούσα όλης της αληθινής ποίησης, καθώς ο ίδιος ανοικοδόμησε την αρχαία λατρεία της, αντλώντας στοιχεία από την υποτροφία της εποχής του, ειδικότερα από την Τζέιν Έλεν Χάρισον και από άλλους τελετουργικούς του Κέιμπριτζ. Ο Ούγγρος μελετητής της ελληνικής μυθολογίας Καρλ Κερένυι, άσκησε μεγάλη επιρροή, ο οποίος αντιλήφθηκε επίσης, μια βασική θεά τριπλού φεγγαριού στην ελληνική μυθολογία . Πιο πρόσφατα, η πασίγνωστη αρχαιολόγος Μαρίγια Γκιμπούτας είχε υποστηρίξει την αρχαία λατρεία μιας τριαδικής θεότητας στην Ευρώπη, προκαλώντας έτσι, μεγάλες αντιπαραθέσεις. Πολλά συστήματα νεοπαγανιστικών πεποιθήσεων ακολουθούν τον Γκρέιβς στη χρήση της μορφής της Τριπλής Θεάς και εξακολουθούν να επηρεάζουν τον φεμινισμό, τη λογοτεχνία, τη ψυχολογία του Καρλ Γκούσταβ Γιουνγκ και τη λογοτεχνική κριτική.

Κατηγορία:Θεές της γονιμότητας
Οσίσμιοι

μικρογραφία|280x280εσ|Νομίσματα των Οσίσμιων|εναλλ.=
Οι Οσίσμιοι (λατινικά: Osismii) ήταν ένας από τους γαλατικούς λαούς της ομάδας των Αρμορικανών Κελτών. Η επικράτεια των Οσίσμιων αντιστοιχούσε περίπου στο έδαφος του γαλλικού νομού Φινιστέρ και στο δυτικό τμήμα του νομού Κοτ-ντ'Αρμόρ στη Βρετάνη, στη βορειοδυτική Γαλλία.

Το όνομά τους σημαίνει «οι υψηλότεροι» ή «αυτοί του τέλους του κόσμου» όνομα που ταιριάζει με το όνομα του νομού Φινιστέρ (κυριολεκτικά Finis Terrae, τέλος της Γης).
Κώστας Κωνσταντίνου

Ο Κώστας Κωνσταντίνου είναι Ελληνοκύπριος πολιτικός. Από το 1999 είναι βουλευτής στην Εκλογική Περιφέρεια Πάφου εκλεγμένος με τον ΔΗΣΥ.
Κωνσταντίνος Γιαταγάνας

Ο Κωνσταντίνος Γιαταγάνας (12 Οκτωβρίου 1920 – Φεβρουάριος 1997) ήταν Έλληνας σφαιροβόλος και δισκοβόλος που συμμετείχε στους Ολυμπιακούς Αγώνες 1948 και στους Ολυμπιακούς Αγώνες του 1952. Κέρδισε το χρυσό μετάλλιο στη σφαιροβολία στους Μεσογειακούς Αγώνες 1951. Κέρδισε δύο χάλκινα μετάλλια στη δισκοβολία, ένα στους Μεσογειακούς Αγώνες του 1951 και ένα στους Μεσογειακούς Αγώνες 1955.
Ραμέσσειο

Το Ραμέσσειο (ή Ραμσείο, αγγλικά: Ramesseum) είναι ο νεκρικός ναός του Ραμσή Β΄, φαραώ της 19ης Δυναστείας, ο οποίος είναι γνωστός και ως "Ραμσής ο Μέγας". Βρίσκεται στην Άνω Αίγυπτο, στη Νεκρόπολη των Θηβών, στη δυτική όχθη του Νείλου, απέναντι από τη σύγχρονη πόλη του Λούξορ. Η ονομασία "Ραμσείο" προέρχεται από την γαλλική λέξη Rhamesséion που έπλασε ο Ζαν-Φρανσουά Σαμπολιόν ο οποίος επισκέφτηκε τη θέση το 1829 και πρώτος ταύτισε τις ιερογλυφικές επιγραφές στους τοίχους του οικοδομήματος με ονόματα και τίτλους του Ραμσή Β΄. Αρχικά το Ραμσείο ονομαζόταν ""Ο Οίκος" "των εκατομυρίων ετών του Ουζεματρά-Σετεπενρά που είναι ενωμένος με τις Θήβες - την πόλη που κυριαρχεί ο Άμων". Ουζεματρά-Σετεπενρά" ήταν το όνομα θρόνου του Ραμσή Β΄.
Κωνσταντίνος Μ. Πετρίδης

Ο Κωνσταντίνος Μ. Πετρίδης (1923) είναι Έλληνας μαθηματικός.
Ευανθία Σάββα

Η Ευανθία Σάββα είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένη με το ΑΚΕΛ.
Πανεπιστήμιο του Μπρίστολ

Το Πανεπιστήμιο του Μπρίστολ είναι πανεπιστήμιο με έδρα το Μπρίστολ, Ηνωμένο Βασίλειο. Οι ρίζες του προέρχονται από το "Merchant Venturers' Technical College", το οποίο ιδρύθηκε ως σχολείο το 1595. Ο άμεσος πρόγονος του, το Πανεπιστημιακό Κολλέγιο του Μπρίστολ. υπάρχει από το 1876.
Ζαχαρίας Ζαχαρίου

Ο Ζαχαρίας Ζαχαρίου είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ.
Νίκος Κέττηρος

Ο Νίκος Κέττηρος είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.
Τομάζο Μπουσκέτα

Ο Τομάζο Μπουσκέτα (ιταλικά:
Tommaso Buscetta), 13 Ιουλίου 1928 -  2 Απριλίου 2000), ήταν Ιταλός γκάνγκστερ, μέλος της 
Σικελικής Μαφίας, ο οποίος έγινε ο
πρώτος αρχηγός της μαφίας που έγινε πληροφοριοδότης (πεντίτο) και μίλησε για την εσωτερική λειτουργία της Σικελικής Μαφίας.

Ο Μπουσκέτα συμμετείχε σε εγκληματικές δραστηριότητες στην Ιταλία, στις Ηνωμένες Πολιτείες και την Βραζιλία πριν εκδοθεί στην Ιταλία, όπου παρείχε σημαντικά
στοιχεία στη Δίκη Μάξι, τη μεγαλύτερη δίκη κατά της μαφίας στην ιστορία.

Μετά τη δολοφονία των δικαστών Τζοβάνι Φαλκόνε και Πάολο Μπορσελίνο, ο Μπουσκέτα έδωσε περαιτέρω στοιχεία στην Επιτροπή Αντιμαφίας που συνέδεε Ιταλούς πολιτικούς με τη μαφία. Ο Μπουσκέτα εισήλθε στο Πρόγραμμα προστασίας μαρτύρων στις Ηνωμένες Πολιτείες, όπου παρέμεινε μέχρι το θάνατό του το 2000.
Τιτσιάνα Φερράριο

Η Τιτσιάνα Φερράριο (ιταλικά: Tiziana Ferrario, Μιλάνο, 3 Σεπτεμβρίου 1957) είναι Ιταλίδα δημοσιογράφος και τηλεοπτική παρουσιάστρια.

Ενεργή από τις αρχές της δεκαετίας του '80, ήταν ένας από τους κύριους παρουσιαστές του ειδησεογραφικού προγράμματος της ιταλικής δημόσιας τηλεόρασης Rai1, αφού διεξήγαγε τις μεγάλες εκδόσεις για πολύ καιρό.

Είναι δημοσιογράφος θεμάτων της εξωτερικής πολιτικής, έχει καλύψει ανθρωπιστικές και διεθνείς κρίσεις, όπως αυτές στο Αφγανιστάν, στη Μέση Ανατολή, στο Ιράκ, στη Νοτιοανατολική Ασία, στην Αφρική μεταξύ βόρειας Ουγκάντας και Νταρφούρ.

Η Φερράριο ονομάστηκε Ιππότης του Τάγματος της Αξίας της Ιταλικής Δημοκρατίας το 2003 από τον Πρόεδρο της Δημοκρατίας Κάρλο Ατσέγκλιο Τσιάμπι, για την πολιτική της δέσμευση ως δημοσιογράφος που στάλθηκε σε εμπόλεμες περιοχές.
Φινιστέρ

Το Φινιστέρ (γαλλικά: "Finistère", βρετονικά: "Penn-ar-Bed") είναι νομός της βορειοδυτικής Γαλλίας, που βρίσκεται στη Βρετάνη. Πρωτεύουσα του νομού είναι το Καμπέρ. 

Το INSEE και το ταχυδρομείο του αποδίδουν τον κωδικό 29. Το όνομα του Φινιστέρ στα βρετονικά είναι Penn-ar-Bed.

Ο νομός έλαβε το όνομά του από τη γεωγραφική του θέση (Finis Terrae (λατινικά)=finistère (γαλλικά)= τέλος της γης).

Οι κάτοικοι του νομού ονομάζονται Φινιστεριάν.
Τσιάρτα

Η Τσιάρτα είναι βουνό του χωριού Τσάδα στην επαρχία Πάφου της νοτιοδυτικής Κύπρου. Βρίσκεται στα 605 μέτρα υψόμετρο.Η κορυφή του βουνού φτάνει στα 613 μέτρα. Το βουνό δέχεται 572 χιλιοστόμετρα βροχόπτωσης, κυρίως τον χειμώνα. Το καλοκαίρι βρέχει σχετικά σπάνια.

Συντεταγμένες: 34 ° 50'27 "Ν 32 ° 27'21" E
XNXX

Το XNXX είναι πορνογραφικός ιστότοπος κοινής χρήσης βίντεο και προβολής. Από τις 12 Ιουλίου 2018, κατατάχθηκε ως ο 13ος πιο επισκεπτώμενος ιστότοπος στον κόσμο από την SimilarWeb και ως ο 76ος πιο δημοφιλής από την Alexa . Ξεκίνησε το 1997, καθιστώντας την μία από τις παλαιότερες πορνογραφικές ιστοσελίδες. Έχει έδρα το Παρίσι, Γαλλία, με διακομιστές και γραφεία στο Μόντρεαλ, το Τόκιο και το Newark, New Jersey .
Χουά Μουλάν

Η Χουά Μουλάν (Κινέζικα: 花木蘭) είναι θρυλική Κινέζα πολεμίστρια κατά τις περιόδους των Βόρειων και Νότιων δυναστειών (420–589) της κινεζικής ιστορίας. Αρχικά περιγράφεται στη "Μπαλάντα της Μουλάν" (Κινέζικα: 木蘭辭; pinyin: Mùlán cí). Στην μπαλάντα, η Χουά Μουλάν, μεταμφιεσμένη ως άνδρας, παίρνει τη θέση του ηλικιωμένου πατέρα της στο στρατό. Η Μουλάν αγωνίστηκε για δώδεκα χρόνια και είχε αποκτήσει υψηλή αξία, αλλά αρνήθηκε οποιαδήποτε αμοιβή και αποσύρθηκε στη γενέτειρά της. 

Το ιστορικό περιβάλλον της Χουά Μουλάν είναι στο Βόρειο Γουέι (386-536). Πάνω από χίλια χρόνια αργότερα το θεατρικό του Σου Γουέι από τη δυναστεία των Μινγκ την θέτει στο Βόρειο Γουέι, ενώ το Ειδύλλιο Σουί Τανγκ που χρονολογείται από τη δυναστεία των Τσινγκ την θέτει γύρω στην ίδρυση της δυναστείας των Τανγκ δηλαδή γύρω στο 620. Στο 621, ο ιδρυτής της δυναστείας των Τανγκ νίκησε τους Ουάνγκ Σιτσόνγκ και Ντου Τζιαντέ. Ο τελευταίος ήταν πατέρας της Ντόου Σιανιάνγκ, μιας άλλης γυναίκας πολεμίστριας που έγινε η λαοτόνγκ της Μουλάν στο ειδύλλιο Σούι Τανγκ.

Ο κρατήρας Χουά Μουλάν στην Αφροδίτη πήρε το όνομά της.
Ερζέν

Ο Ερζέν () είναι ποταμός στην κεντρική Αλβανία. Το μήκος του είναι 109 χλμ., ενώ η λεκάνη απορροής καλύπτει επιφάνεια 760 χλμ2 συμπεριλαμβανομένου του νότιου τμήματος της Επαρχίας Τιράνων και του ανατολικού τμήματος της Επαρχίας Δυρραχίου. 

Ο ποταμός πηγάζει στο "Μάλι με Γκρόπα" σε υψόμετρο 1.200 μ. πάνω από την στάθμη της θάλασσας, περίπου 25 χλμ. ανατολικά των Τιράνων κοντά στο Σενγκιέργκι, ρέοντας βορειοδυτικά μέσω των Πετρέλα και Σουκθ στην Αδριατική Θάλασσα 12 χλμ. βόρεια του Δυρραχίου. Στους σημαντικούς παραποτάμους του Ερζέν περιλαμβάνονται η λίμνη Φάρκα και οι ποταμοί Κόρρα, Λάνα, Μουρντάρ, Στέρμεν και Ζελίμα. 

Ο ποταμός περνάει από την πόλη των Τιράνων, λίγα χιλιόμετρα από το νότιο άκρο της. Μόνο μια μικρή συστάδα λόφων χωρίζει την κοιλάδα του ποταμού Ερζέν με τους ποταμούς Λάνα, Τίρανα, Ζέζα και Τέρκουζα που σχηματίζουν τον ποταμό Ίσεμ. Στις νοτιοδυτικές άκρες του Υζμπερίστ, η μετάβαση από την πεδιάδα στην κοιλάδα του Ερζέν είναι ελάχιστα διακριτή. Οι εκβολές του βρίσκονται ανάμεσα στο Δυρράχιο και το ακρωτήριο Ροντόν στον κόλπο Λαλζί. Ο μέσος ρυθμός εκροής στην εκβολή του είναι 18,1 μ³/δ. 

Προφανώς, τα είκοσι δύο θύματα της σφαγής του 1951 πνίγηκαν στον ποταμό μετά από εντολές του Ενβέρ Χότζα, ευρισκόμενοι αργότερα τυλιγμένοι σφιχτά σε συρματόπλεγμα.
Εκκλησία του Χριστού Αντιφωνητή

Η Εκκλησία του Χριστού Αντιφωνητή είναι μια θολωτή εκκλησία στην Κύπρο, στην Επαρχία Κερύνειας, η οποία βρίσκεται στα βουνά κοντά στο χωριό Καλογραία. Είναι προσβάσιμη από ένα δίκτυο δρόμων και χωματόδρομων στην περιοχή Ερμπαρίου και Αγίου Αμβροσίου. Είναι υπό τον "ντε φάκτο" έλεγχο της Τουρκικής Δημοκρατίας της Βόρειας Κύπρου.

αριστερά|μικρογραφία|Εκκλησία του Χριστού Αντιφωνητή, φωτογραφημένη με γενική άποψη από τα νοτιοανατολικά, 1973.

Το όνομα του Χριστού Αντιφωνητή σημαίνει "Χριστός που απαντά" και μια σειρά από ελληνικές εκκλησίες έχουν την ίδια ονομασία. Το επίθετο φαίνεται να προέρχεται από μια θαυματουργή εικόνα κάποιου είδους, η οποία ανταποκρίθηκε στις προσευχές, αλλά δεν υπάρχει κάποια επιστημονική τεκμηρίωση της εικόνας στην Κύπρο. Το όνομα μαρτυρείται στα τέλη της μεσαιωνικής περιόδου. Γράφοντας στο δέκατο έκτο αιώνα, ο Στέφανος Λουζινιάν ετοίμαζε το βιβλίο "Description de toute l'isle de Cypre" (Παρίσι, 1580) και έγραψε επίσης ότι ο Αντιφωνητής ήταν φέουδο που ανήκε στην οικογένειά του. Ακόμη έγραψε ότι η γιαγιά του Ιζαμπέλα Πέρες Φαμπρίσιους, που ίδρυσε το μοναστήρι του Αντιφωνητή, καθώς και ο αδελφός του Ιωάννης (ο οποίος είχε γίνει μοναχός με το όνομα Ιλαρίων) πέθανε εκεί.
Κομητεία του Αρτουά

Η Κομητεία του Αρτουά (Γαλλικά : "comte d'Artois", Ολλανδικά : "graafschap Artesie") ήταν μια ιστορική επαρχία στο Βασίλειο της Γαλλίας, που κυβερνήθηκε από τους Κόμητες της Βουργουνδίας (1329 - 1493), τους Δούκες της Βουργουνδίας (1384 - 1493) και την Αγία Ρωμαϊκή Αυτοκρατορία (1493 - 1659). 

Η κομητεία ιδρύθηκε το 1180 και δόθηκε στην Ισαβέλλα του Αινώ, που έγινε κόμισσα τού Αρτουά ιδίω δικαιώματι (suo jure). Αυτή το κληρονόμησε στο μόνο τέκνο της Λουδοβίκο Η΄ της Γαλλίας και αυτός στον δευτερότοκο γιο του Ροβέρτο Α΄, που την κυβέρνησε σαν ανεξάρτητη κομητεία. Αργότερα πέρασε στους Βαλουά δούκες της Βουργουνδίας (1384). Όταν απεβίωσε ο τέταρτος δούκας Κάρολος της Βουργουνδίας, το Αρτουά κληρονόμησε ο Οίκος των Αψβούργων και πέρασε στον Ισπανικό κλάδο τού Οίκου. Μετά την έκρηξη των θρησκευτικών επαναστάσεων στην Ολλανδία (1566), το Αρτουά συμμετείχε στην Ολλανδική Επανάσταση (1576), στην Ειρήνευση της Γάνδης και στην Ένωση της Ουτρέχτης (1579). Η κομητεία του Αρτουά, μαζί με την κομητεία του Αινώ, προχώρησε σε συμφωνία με τον Φίλιππο Β΄ της Ισπανίας και παρέμεινε στις Ισπανικές Κάτω Χώρες, μέχρι την εποχή που κατακτήθηκε από την Γαλλία, όταν ξεκίνησε ο Τριακονταετής Πόλεμος. Η ένωση της κομητείας με την Γαλλία αναγνωρίστηκε με την Συνθήκη των Πυρηναίων (1659) και έγινε Γαλλική επαρχία, καθώς η συντριπτική πλειοψηφία των κατοίκων τής περιοχής ήταν ήδη Γαλλόφωνοι.
Άγιος Δανιήλ Κατουνακιώτης ο Σμυρναίος

Ο Άγιος Δανιήλ Κατουνακιώτης ο Σμυρναίος (κατά κόσμον Δημήτριος Δημητριάδης) (Σμύρνη, 1846 - Άγιο Όρος, 8 Σεπτεμβρίου 1929) ήταν Έλληνας Ορθόδοξος Μοναχός που έζησε στο Άγιον Όρος. Η κατάταξή του ως Αγίου της Ορθοδόξου Εκκλησίας πραγματοποιήθηκε από το Οικουμενικό Πατριαρχείο Κωνσταντινουπόλεως στις 9 Μαρτίου 2020. Η μνήμη του τιμάται στις 7 Σεπτεμβρίου.
Unsainted

Το "Unsainted" είναι ένα τραγούδι του αμερικανικού heavy metal συγκροτήματος Slipknot, το οποίο κυκλοφόρησε ως single τον Μάιο του 2019, το πρώτο από τον επερχόμενο δίσκο τους "We Are Not Your Kind". Για την προώθηση του, κυκλοφόρησε και video clip, του οποίου τη σκηνοθεσία ανέλαβε το μέλος του σχήματος Σον Κράχαν. Το single έλαβε θετικές κριτικές, ενώ σημείωσε και εισπρακτική επιτυχία, φτάνοντας στο νούμερο 4 των αμερικανικών "Hot Rock Songs", του "Billboard" και στο νούμερο 2 των βρετανικών "Rock and Metal" charts, μεταξύ άλλων.
Ζαμπίνε Μπέργκμαν-Πολ

Η Ζαμπίνε Μπέργκμαν-Πολ (το γένος Σουλτς; , γεννηθείσα στις 20 Απριλίου 1946) είναι Γερμανίδα γιατρός και πολιτικός. Είναι μέλος της Χριστιανοδημοκρατικής Ένωσης της Γερμανίας (ΧΕΓ, CDU), ήταν πρόεδρος του Φολκσκάμμερ της Ανατολικής Γερμανίας από τον Απρίλιο έως τον Οκτώβριο του 1990. Υπηρέτησε ως αναπληρώτρια επικεφαλής του κράτους της Ανατολικής Γερμανίας μέχρι τη συγχώνευση με τη Δυτική Γερμανία τον Οκτώβριο. Μετά την επανένωση της Γερμανίας, υπηρέτησε στην κυβέρνηση του καγκελαρίου Χέλμουτ Κολ.
Εκκλησία της Γκάγκρα

Η Εκκλησία της Γκάγκρα (Γεωργιανά: გაგრის ეკლესია), επίσης γνωστή ως Αμπαάτα (Γεωργιανά: აბაათა), είναι μια Πρώιμη Μεσαιωνική Χριστιανική εκκλησία στη Γκάγκρα της Αμπχαζίας Γεωργίας. Πρόκειται για μία από τις παλαιότερες εκκλησίες στην Αμπχαζία, είναι μια απλή τρίκλιτη βασιλική που χτίστηκε τον 6ο αιώνα και ανακατασκευάστηκε το 1902. 

Η εκκλησία της Γκάγκρα βρίσκεται στην περιοχή του τότε σύγχρονου φρουρίου που είναι γνωστό ως Αμπαάτα και σήμερα είναι εντελώς ερειπωμένο. Είναι πέτρινη, κατασκευασμένη με τούβλα από λαξευτούς λίθους. Η κύρια είσοδός της είναι στη μεριά του νάρθηκα στα δυτικά. Τα τρία κλίτη συνδέονται μεταξύ τους μέσω θυρών. Ο κυρίως ναός φωτίζεται από τρία παράθυρα στο νότιο τοίχο, ένα παράθυρο στο δυτικό τοίχο και ένα στην Αγία Τράπεζα. Η εκκλησία έχει πολλά κοινά αρχιτεκτονικά χαρακτηριστικά με παρόμοιες βασιλικές στην ανατολική Γεωργία. Η εκκλησία ανακατασκευάστηκε πλήρως το 1902 με εντολή της πριγκίπισσας Ευγενία Μαξιμιλιάνοβνα του Λιούχτενμπεργκ, σύζυγο του δούκα Αλεξάνδρου Πέτροβιτς του Όλντενμπουρκ, ένα μέλος της Ρωσικής αυτοκρατορικής οικογένειας, που μετέτρεψε τη Γκάγκρα σε θέρετρο. Την 9 Ιανουαρίου 1903 βαπτίστηκε ως εκκλησία του Αγίου Υπάτιου. Την ίδια περίοδο το παλιό φρούριο Αμπαάτα κατεδαφίστηκε για να ανοίξει ο δρόμος για την κατασκευή ενός ξενοδοχείου. Κατά τη Σοβιετική περίοδο, το κτίριο της εκκλησίας χρησιμοποιήθηκε ως μουσείο παλαιών όπλων. Η εκκλησία ανακαινίστηκε το 2007 και αποκαταστάθηκε για Χριστιανική χρήση το 2012. 

Η εκκλησία Γκάγκρα είναι αναγνωρισμένη ως ένα από τα Μνημεία Εθνικής Σημασίας της Γεωργίας.
Κρις Μπράουν

O Κρίστοφερ Μορίς Μπράουν (γεννημένος στις 5 Μαΐου 1989) είναι Αμερικανός τραγουδιστής, χορευτής, ράπερ, στιχουργός, ηθοποιός και επιχειρηματίας. Γεννημένος στη Βιρτζίνια των Ηνωμένων Πολιτειών, ο τραγουδιστής συμμετείχε στην εκκλησιαστική χορωδία της πόλης του και σε τοπικά talent shows από μικρή ηλικία. Στα 15 του υπέγραψε με την Jive Records και την επόμενη χρονιά κυκλοφόρησε το πρώτο του άλμπουμ του "Chris Brown", το οποίο πούλησε τρία εκατομμύρια αντίτυπα παγκοσμίως. Με το πρώτο του single "Run It", ο Μπράουν έγινε ο πρώτος άνδρας καλλιτέχνης που κατακτά την πρώτη θέση στα τσαρτς με το ντεμπούτο του, για πρώτη φορά μετά από 8 χρόνια. Ο τραγουδιστής έχει κυκλοφορήσει άλλα 7 σόλο άλμπουμ, το Exclusive (2007), Graffiti (2008), F.A.M.E (2011), Fortune (2012), X (2014), Royalty (2015), Heartbreak On A Full Moon (2017) και Indigo (2019) τα οποία σημείωσαν τεράστια εμπορική επιτυχία με το F.A.M.E να χαρίζει στον τραγουδιστή το πρώτο του Grammy για το Καλύτερο R&B Album. Ο Κρις Μπράουν έχει πουλήσει πάνω από 100 εκατομμύρια δίσκους και θεωρείται ένας από τους πιο ταλαντούχους μουσικούς της μουσικής βιομηχανίας, γεγονός που του αποδίδει τον τίτλο του Πρίγκιπα της R&B. Ο Μπράουν είναι έκτος στη λίστα του Billboard Hot 100 με 94 επιτυχίες.
Λαουρεντίνο Κορτίσο

Ο Λαουρεντίνο Κορτίσο (Laurentino "Nito" Ο Cortizo Cohen, 30 Ιανουαρίου 1953-) είναι Παναμέζος πολιτικός και ο πρόεδρος της χώρας από το 2019. Υπηρέτησε επίσης ως πρόεδρος της Εθνοσυνέλευσης και υπουργός Γεωργίας και Κτηνοτροφικής Ανάπτυξης. Ήταν επίσης μέλος της Εθνοσυνέλευσης μεταξύ 1994 και 2004, υπηρετώντας έναν χρόνο ως πρόεδρός της. 

Μέλος του Δημοκρατικού Επαναστατικού Κόμματος, εξελέγη πρόεδρος στις 5 Μαΐου 2019, κερδίζοντας το 33,27% των ψήφων. Ορκίστηκε και ανέλαβε καθήκοντα την 1η Ιουλίου 2019.
Post Malone

Ο Ώστιν Ρίτσαρντ Ποστ (γεννημένος 4 Ιουλίου 1995), γνωστός επαγγελματικά ως Post Malone, είναι Αμερικανός τραγουδιστής , ράπερ και παραγωγός. Έχει κερδίσει αναγνώριση για την μίξη μουσικών ειδών, συμπεριλαμβανομένων της ποπ, τραπ και ροκ, αλλά και για την σύνθεση των τραγουδιών του και το φωνητικό ύφος του . Γεννημένος στο Σύρακιουζ της Νέας Υόρκης και μεγαλωμένος στο Γκρέιπβαϊν του Τέξας, ο Ποστ έλαβε την πρώτη του αναγνώριση το 2015 μετά την κυκλοφορία του πρώτου του σινγκλ "White Iverson" που ανέβηκε στις κορυφαίες 20 θέσεις στο αμερικανικό "Billboard" Hot 100. Στη συνέχεια κέρδισε ένα δισκογραφικό συμβόλαιο με την Republic Records. 

Το πρώτο του άλμπουμ Stoney (2016) έφτασε έως την πρώτη θέση στο US Billboard 200 και ορίστηκε ως τριπλά πλατινένιο. Το δεύτερο του άλμπουμ Beerbongs & Bentleys (2018) έφτασε επίσης στην πρώτη θέση του Billboard 200, το οποίο έσπασε και πολλά ρεκόρ. Το άλμπουμ περιέχει τις επιτυχίες "Rockstar" και "Psycho". Το άλμπουμ ήταν υποψήφιο για Άλμπουμ της χρονιάς στα 61α Grammy Awards. Το 2018 συνεργάστηκε με τον Swae Lee στο τραγούδι "Sunflower" για το σάουντρακ της ταινίας "Spider-Man: Into the Spider-Verse", το οποίο επίσης έφτασε στην κορυφή των αμερικάνικων Top 100.

Μέχρι το 2019 ο Ποστ έχει πουλήσει 60 εκατομμύρια δίσκους στις ΗΠΑ. Έχει λάβει διαμαντένια πιστοποίηση από την Ένωση Βιομηχανίας Καταγραφής της Αμερικής (RIAA) για το τραγούδι του "Congratulations". Έχει κερδίσει δύο αμερικανικά μουσικά βραβεία, ένα βραβείο Billboard και ένα βραβείο MTV ενώ έχει υπάρξει υποψήφιος για τέσσερα βραβεία Γκράμι.

Το τρίτο άλμπουμ του, το Hollywood's Bleeding , εξερεύνησε το indie pop και κυκλοφόρησε στα τέλη του 2019 Έγινε το δεύτερο νούμερο ένα άλμπουμ του στο Billboard 200 και παρουσίασε το Hot 100 νούμερο ένα single "Circles", το οποίο πέρασε ένα ρεκόρ 39 εβδομάδες στους δέκα πρώτους στο Hot 100.

Τα βραβεία του Malone περιλαμβάνουν τρία American Music Awards, ένα Billboard Music Award και ένα MTV Video Music Award. Επιπλέον, έχει λάβει έξι υποψηφιότητες για το βραβείο Grammy κατά τη διάρκεια της καριέρας του. Τον Αύγουστο του 2020, ο Malone έγινε ο πρώτος σόλο καλλιτέχνης που κέρδισε τα charts του Billboard Rap Airplay και του Adult Contemporary ως κορυφαίος καλλιτέχνης όταν το "Circles" έφτασε στο νούμερο ένα του τελευταίου, με το "Rockstar" να έχει φτάσει στον πρώτο αριθμό του 2017. Επιπλέον, έχοντας φτάσει στην πρώτη θέση της 41ης εβδομάδας του στο chart, το "Circles" κατέχει το ρεκόρ για τη μεγαλύτερη αναρρίχηση στο νούμερο ένα του Adult Contemporary airplay chart μεταξύ τραγουδιών από σόλο καλλιτέχνες. Ο Malone έλαβε πιστοποίηση Diamond από την Ένωση Βιομηχανιών Ηχογραφήσεων της Αμερικής (RIAA) για "Συγχαρητήρια".
Παλάτι Νταντιάνι

αριστερά|μικρογραφία|250x250εσ|Το Παλάτι Νταντιάνι
Το Παλάτι Νταντιάνι – Ιστορικό και Αρχιτεκτονικό Μουσείο ( ) είναι ένα Γεωργιανό εθνικό μουσείο που βρίσκεται στο Ζουγκντίντι, στην περιοχή Σαμεγκρέλο-Ζέμο Σβανέτι της Γεωργίας. Θεωρείται ως ένα από τα πιο επιφανή ανάκτορα στον Καύκασο.
Καμπέρ

Το Καμπέρ (γαλλικά: Quimper) είναι πόλη του νομού Φινιστέρ, στη διοικητική περιοχή της Βρετάνης στη βορειοδυτική Γαλλία.

Είναι η διοικητική πρωτεύουσα του νομού και θεωρείται ως η πολιτιστική καρδιά της Βρετάνης. Η πόλη είναι γνωστή για τον καθεδρικό ναό της, την ατμοσφαιρική παλιά συνοικία και τα μουσεία, αλλά κυρίως για το ετήσιο φεστιβάλ που προβάλει τον βρετονικό πολιτισμό.

Ο πληθυσμός ανέρχεται σε 63.405 κατοίκους (2016) και είναι το κέντρο ευρύτερης αστικής περιοχής με 127.286 κατοίκους (2015).

Οι κάτοικοι της πόλης ονομάζονται Καμπερουά και Καμπερουάζ.
Πάολο Μπορσελίνο

Ο Πάολο Μπορσελίνο (ιταλικά: "Paolo Borsellino", 19 Ιανουαρίου 1940 - 19 Ιουλίου 1992), ήταν Ιταλός δικαστής. Σκοτώθηκε από εκρήξη βόμβας που ήταν τοποθετήμενη σε αυτοκίνητο που είχε βάλλει η Σικελική μαφία, 57 ημέρες μετά τη δολοφονία του φίλου του και συναδέλφου δικαστή Τζοβάνι Φαλκόνε στο Καπάτσι. Ο Μπορσελίνο θεωρείται ένας από τους σημαντικότερους δικαστές που σκοτώθηκαν από τη Σικελική Μαφία και σημέρα τιμάται ως ένα από τα βασικά σύμβολα της μάχης του κράτους κατά της μαφίας. Τόσο ο Μπορσελίνο όσο και ο Φαλκόνε ονομάστηκαν ως ήρωες των τελευταίων 60 χρόνων από το περιοδικό Time της 13ης Νοεμβρίου 2006.
Γέφυρα του Μπεσλέτι

Η Γέφυρα του Μπεσλέτι () επίσης γνωστή ως Γέφυρα της Βασίλισσας Ταμάρ () είναι μεσαιωνική τοξωτή πέτρινη γέφυρα κοντά στο Σουχούμι, στην αποσχιθείσα δημοκρατία της Αμπχαζίας στην βορειοδυτική Γεωργία.

Βρίσκεται 6 χιλιόμετρα από το κέντρο της πόλης και διασχίζει τον ποταμό Μπεσλέτκα. Χρονολογείται από τα τέλη του 12ου αιώνα. Το συνολικό μήκος της γέφυρας είναι 35 μέτρα (η ίδια η αψίδα φτάνει τα 13.3 μέτρα) και έχει ύψος οχτώ μέτρων. Αυτό το μονότοξο γεφύρι είναι ένα από τα πιο ενδεικτικά παραδείγματα της αρχιτεκτονικής επί της εποχής της βασίλισσας Ταμάρ της Γεωργίας (βασίλεψε το 1184-1213) η οποία, σύμφωνα με την παράδοση, ήταν και αυτή που διέταξε την κατασκευή της γέφυρας.

Μια σύγχρονη επιγραφή στο πρώιμο γεωργιανό αλφάβητο "ασομταβρούλι" γράφει: "Χριστός ο Κύριος, δοξάστε μας με κάθε δυνατό τρόπο και στις δύο ζωές." Ένας χαραγμένος σταυρό και το ελληνικό Τ επιβιώνει στο κάτω μέρος του αριστερού πυλώνα της γέφυρας. Στην κεφαλή της γέφυρας υπήρχε μια στήλη με επιγραφές στα γεωργιανά, αλλά χάθηκε κατά τη διάρκεια του Πολέμου στην Αμπχαζία στις αρχές της δεκαετίας του 1990. Στην περιοχή της γέφυρας βρίσκονται τα ερείπια πύργων που χρησιμοποιήθηκαν σε μεσαιωνικές μάχες, μια μαρτυρία για τη στρατηγική σημασία του τόπου.

Η γέφυρα του Μπεσλέτι έχει το καθεστώς του μνημείου εθνικής σημασίας.
Μαραθώνιος του Ολύμπου

O Μαραθώνιος του Ολύμπου (Olympus Marathon) είναι ένας διεθνής αγώνας ορεινού τρεξίματος. Διεξάγεται κάθε χρόνο στο Λιτόχωρο τον Ιούνιο - Ιούλιο. Διεξήχθη για πρώτη φορά στις 26 Ιουνίου 2004. Ο αγώνας είναι επίσημος στο πλαίσιο της παγκόσμιας σειράς Skyrunner World Series.
To 2020, για πρώτη φορά στην ιστορία του, ο Μαραθώνιος δεν διεξήχθη, λόγω της πανδημίας COVID-19.
Ταλ Κάχιλα

Ο Ταλ Κάχιλα ("Tal Kachila," , 26 Ιουνίου 1992) είναι Ισραηλινός επαγγελματίας ποδοσφαιριστής, ο οποίος αγωνίζεται ως κεντρικός αμυντικός για τον Ατρόμητο.
Ομάλο

Το Ομάλο () είναι χωριό στην ιστορική περιοχή του Τουσέτι στη Γεωργία. Διοικητικά, είναι μέρος της επαρχίας Αχμέτα στο Καχέτι. Βρίσκεται στην οροσειρά του Μείζονος Καυκάσου και την οροσειρά Πιρικίτα στο Τουσέτι. Λόγω της τοποθεσίας του Ομάλο στα ορεινά των βόρειων πλαγιών της οροσειράς του Μείζονος Καυκάσου και της απουσίας καλοσυντηρημένων δρόμων, το χωριό είναι σε μεγάλο βαθμό απομονωμένο από την υπόλοιπη Γεωργία στο μεγαλύτερο μέρος του χρόνου. Ο μόνος οδικός σύνδεσμος είναι το πέρασμα Αμπάνο στα 2.850 μέτρα υψόμετρο. Το χωριό βρίσκεται σε υψόμετρο 1.850 μέτρων. Το οχυρό Κεσέλο είναι αξιοθέατο στο Ζέμο (άνω) Ομάλο και ήταν καταφύγιο για τους ντόπιους σε σκηνές πολέμου.

Στις 6 Σεπτεμβρίου 2011 τρεις τουρίστες έπεσαν θύματα ξυλοδαρμού στο τοπικό ποτάμι, ενώ αποδείχθηκε ότι ήταν ομοφυλόφιλοι.

Σύμφωνα με την απογραφή του 2014, το χωριό έχει πληθυσμό 37 κατοίκων. Ο πληθυσμός του χωριού αποτελείται εξολοκλήρου από Γεωργιανούς.
Ξυνιστέρι

Το ξυνιστέρι (ξινιστέρι) είναι αυτόχθονο λευκό σταφύλι το οποίο καλλιεργείται στην Κύπρο.

Σύμφωνα με ορισμένες εκτιμήσεις, το 33% των Κυπριακών αμπελώνων στις νότιες πλαγιές της οροσειράς του Τροόδους φυτεύονται με αυτή την ποικιλία σταφυλιών, γεγονός που κάνει το Ξυνιστέρι την κύρια ποικιλία λευκού σταφυλιού που παράγεται στη Κύπρο.

Τα συμπλέγματα και μούρα του ξυνιστερίου είναι μεσαίου μεγέθους, ενώ είναι γνωστό για την αντοχή του ενάντια στις ασθένειες του κρασιού. Χρησιμοποιείται στην παραγωγή αρκετών τοπικών (κυρίως λευκών) κρασιών. Το ξυνιστέρι συνδυάζεται με μαύρα σταφύλια για την παραγωγή της Κουμανδαρίας, ενώ χρησιμοποιείται και για τη παραγωγή του τοπικού οινοπνεύματος Ζιβανία.
Γιώργος Κάρουλλας

Ο Γιώργος Κάρουλλας είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.
Παλαιοσυντηρητισμός

Ο Παλαιοσυντηρητισμός είναι μια αμερικανική πολιτική φιλοσοφία που δίνει έμφαση στις παραδόσεις, τον οικονομικό εθνικισμό, τα χριστιανικά ήθη, τον τοπικσιμό και τον εθνικισμό.

Σύμφωνα με τον μελετητή των διεθνών σχέσεων Michael Foley, «οι παλαιοσυντηρητικοί ασχολούνται με τους μετανάστες, την ανατροπή μιας πολυπολιτισμικής κοινωνίας, την αποκέντρωση, τον οικονομικό εθνικισμό και τον μη επεμβατισμό της αμερικανικής εξωτερικής πολιτικής και μια γενικά ρεβανιστική προοπτική μιας κοινωνικής τάξης που χρειάζεται να ανακτήσει τις παλιές γραμμές διάκρισης και ειδικότερα την ανάθεση ρόλων σύμφωνα με τις παραδοσιακές αξίες του φύλου, εθνικότητας και φυλής ».

Ο πολιτικός θεωρητικός Paul Gottfried δηλώνει ότι ο όρος αναφέρεται αρχικά σε διάφορους Αμερικανούς, που στράφηκαν στον αντικομμουνισμό κατά τη διάρκεια του Ψυχρού Πολέμου.
Μπατόνις Τσίχε

αριστερά|μικρογραφία|280x280εσ
αριστερά|μικρογραφία|280x280εσ
Το Μπατόνις Τσίχε ( ), που κυριολεκτικά μεταφράζεται ως το «κάστρο του "μπατόνι"», δηλαδή του άρχοντα, είναι ένα αρχιτεκτονικό μνημείο του 17ου-18ου αιώνα στο Τελάβι, την κύρια πόλη της περιοχής Καχέτι στα ανατολικά της Γεωργίας. Το κτιριακό συγκρότημα του Μπατόνις Τσίχε περιλαμβάνει διασωσμένα τμήματα του Περσιανικού ανακτόρου των βασιλέων του Καχετί και ένα μουσείο με αρχαιολογικά και εθνογραφικά εκθέματα, χειρόγραφα, σπάνιες δημοσιεύσεις και στρατιωτικό εξοπλισμό, καθώς και μια ωραία γκαλερί έργων τέχνης. Το 2007, αρκετές από τις δομές του συγκροτήματος - το παλάτι, η έπαλξη και το βασιλικό παρεκκλήσι - συμπεριλήφθηκαν στον κατάλογο των Ακίνητων Πολιτιστικών Μνημείων Εθνικής Σημασίας της Γεωργίας. Το σύνολο του συγκροτήματος υποβλήθηκε σε εκτεταμένη ανακαίνιση το 2018. 
αριστερά|μικρογραφία|280x280εσ
Διεθνής σύμβαση για τη ρύθμιση της φαλαινοθηρίας

Η Διεθνής σύμβαση για τη ρύθμιση της φαλαινοθηρίας (αγγλικά: International Convention for the Regulation of Whaling), είναι μια διεθνής περιβαλλοντική συμφωνία που υπογράφηκε το 1946 για να «εξασφαλίσει τη σωστή διατήρηση των αποθεμάτων φαλαινών και έτσι να καταστήσει δυνατή την εύρυθμη ανάπτυξη της βιομηχανίας της φαλαινοθηρίας». Η σύμβαση εφαρμόζει τις εμπορικές, επιστημονικές και τοπικές πρακτικές φαλαινοθηρίας από ογδόντα εννέα χώρες.

Υπογράφηκε από 15 έθνη στην Ουάσινγκτον, στις 2 Δεκεμβρίου 1946 και τέθηκε σε ισχύ στις 10 Νοεμβρίου 1948. Το πρωτόκολλό της σύμβασης (το οποίο αποτελεί την πρώτη ουσιαστική αναθεώρηση της σύμβασης και επέκτεινε τον ορισμό του "αλιέα φαλαινών" προσθετόντας τα ελικόπτερα καθώς και τα πλοία) υπογράφηκε στην Ουάσινγκτον στις 19 Νοεμβρίου 1956. Η σύμβαση αποτελεί διάδοχο της διεθνούς συμφωνίας για τη ρύθμιση της φαλαινοθηρίας που υπογράφηκε στο Λονδίνο στις 8 Ιουνίου 1937 και τα πρωτόκολλα της συμφωνίας αυτής που υπογράφηκαν επίσης στο Λονδίνο στις 24 Ιουνίου 1938 και στις 26 Νοεμβρίου 1945.

Οι στόχοι της
συμφωνίας
ήταν η προστασία όλων των ειδών φαλαινών με τη θέσπιση ενός συστήματος διεθνούς ρύθμισης για την αλιεία φαλαινών και τη διασφάλιση της σωστής διατήρησης και ανάπτυξης των αποθεμάτων φαλαινών. Το κύριο μέσο για την υλοποίηση αυτών των στόχων είναι η Διεθνής Επιτροπή Φαλαινοθηρίας, η οποία δημιουργήθηκε σύμφωνα με την παρούσα σύμβαση. Η επιτροπή έχει κάνει πολλές αναθεωρήσεις στο χρονοδιάγραμμα που αποτελεί το μεγαλύτερο μέρος της αυτής της σύμβασης. Η Επιτροπή έχει επίσης δώσει στις κυβερνήσεις το δικαίωμα να διεξάγουν επιστημονικές έρευνες που αφορούν τη θανάτωση φαλαινών.
Μαραθεύτικο

Το Μαραθεύτικο είναι μια αρχαία ποικιλία σταφυλιών, η οποία υπάρχει μόνο στην Κύπρο. Είναι επίσης γνωστή ως Βαμβακάδα, Βαμβακίνα, Παμπακιά, Μαυροσπούρτικο, Αλουποστάφυλο"." Καλλιεργείται σε μικρές ποσότητες σε όλο το νησί, κυρίως στην Πιτσιλιά. Το Μαραθεύτικο δεν έχει ερμαφρόδιτα λουλούδια. Έτσι το μαραθεύτικο απαιτεί συμφύτευση με άλλες ποικιλίες, προκειμένου να επιτευχθεί γονιμοποίηση και ανάπτυξη του καρπού. 

Στατιστικές του 2004 αποκαλύπτουν ότι το μαραθεύτικο καλλιεργείται σε μια έκταση 125 εκταρίων, αντιπροσωπεύοντας λιγότερο από το 1% των καλλιεργούμενων αμπελώνων του νησιού.
Κυριάκος Χατζηγιάννης

Ο Κυριάκος Χατζηγιάννης είναι Ελληνοκύπριος πολιτικός. Από το 2006 είναι βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ.
Τσιναντάλι

μικρογραφία|250x250εσ| Η έπαυλη του Τσινταντάλι |εναλλ.=|αριστερά
Το Τσιναντάλι ( ) είναι ένα χωριό στο Καχέτι Γεωργίας, που είναι γνωστό για το κτήμα και το ιστορικό του οινοποιείο που κάποτε ανήκε στον αριστοκρατικό ποιητή του 19ου αιώνα Αλεξάνδρου Τσαβτσαβάτζε (1786-1846). Βρίσκεται στην περιοχή Τελάβι, 79 χλμ. ανατολικά της Τιφλίδας.
Eurosport

Το Eurosport είναι πανευρωπαϊκό τηλεοπτικό κανάλι, το οποίο παρακολουθείται σε σχεδόν όλη την Ευρώπη. Το κανάλι ανήκει στην Discovery, Inc. Η Discovery αγόρασε το 20% των μετοχών τον Δεκέμβριο του 2012, και έγινε πλειοψηφικός μέτοχος τον Ιανουάριο 2014, αγοράζοντας μετοχές από το TF1. Στις 22 Ιουλίου 2015 η Discovery συμφώνησε να αγοράσει το 49% των μετοχών που κατείχε το TF1 και έτσι η Discovery έγινε ο μοναδικός ιδιοκτήτης. Τα κεντρικά του γραφεία βρίσκονται στο Ισσύ-λε-Μουλινώ της Γαλλίας. 

Το Eurosport έχει δικαιώματα για ένα μεγάλο αριθμό διοργανώσεων, ωστόσο γενικά δεν θέτει υποψηφιότητα για δικαιώματα με προνομιούχα τιμή για μεγάλες ποδοσφαιρικές διοργανώσεις και άλλες διοργανώσεις. Το 2015 κέρδισε δικαιώματα μετάδοσης των Ολυμπιακών Αγώνων για το 2018 στο μεγαλύτερο μέρος της Ευρώπης και για το 2022 στο Ηνωμένο Βασίλειο και τη Γαλλία, σε συμφωνία ύψους 1.3 δισεκατομμυρίων ευρώ (922 εκατομμύρια λίρες). Μεταδίδει το ίδιο υλικό για πολλές αγορές, χρησιμοποιώντας αόρατους σχολιαστές και όχι παρουσιαστές. Αυτό επιτρέπει την ευκολότερη μετάδοση του ιδίου υλικού σε πολλές χώρες και μειώνει το κόστος παραγωγής.

Το Eurosport έχει αγοράσει δικαιώματα για το Ουίμπλεντον για πολλές χώρες.

Το δίκτυο καναλιών είναι διαθέσιμο σε 20 γλώσσες και 54 κράτη (τα 16 από αυτά βρίσκονται στην Ευρώπη), ενώ μεταδίδει αθλητικές διοργανώσεις από την Ευρώπη και τον κόσμο. Ξεκίνησε να μεταδίδεται στις 5 Φεβρουαρίου 1989. Στην δεκαετία του 1990 το Eurosport μοιραζόταν το χρόνο του με το The Quantum Channel.

Τον Φεβρουάριο του 2017, η Discovery εισήγαγε το κανάλι στην Ινδία με τον τίτλο DSport. Το κανάλι έγινε διαθέσιμο σε διάφορες πλατφόρμες, σε ροές σταθερής ευκρίνειας (SD) και υψηλής ευκρίνειας (HD). 

Το κανάλι αποχώρησε από την Cosmote TV λόγω διαφωνιών.
Παύλος Δίγκλης

Ο Παύλος Δίγκλης ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΑΚΕΛ την περίοδο 1981-1991. Επιπλέον, ήταν ο πρώτος πρόεδρος του ΑΔΗΣΟΚ.
Νηλώ

Στην ελληνική μυθολογία με το όνομα Νηλώ αναφέρεται μία από τις 50 κόρες του Δαναού, δηλαδή μία από τις Δαναΐδες (βλ.λ.). Μητέρα της Νηλούς ήταν μια ανώνυμη Αιθιοπίδα. Η Νηλώ παντρεύτηκε τον γιο του Αιγύπτου Μενέμαχο και τον δολοφόνησε την πρώτη νύχτα του γάμου τους, όπως έπραξαν με τους συζύγους τους και οι άλλες 48 από τις Δαναΐδες.
Εναλλακτική θέση

Η Εναλλακτική θέση (Αγγλικά:Third position), επίσης γνωστή ως Τρίτη Θέση, είναι μια ακροδεξιά πολιτική ιδεολογία, στενώς συνδεδεμένη με τον φασισμό, αφού θεωρείται μορφή συνέχειας αυτού, που ξεκίνησε στη Δυτική Ευρώπη μετά τον Δεύτερο Παγκόσμιο Πόλεμο. Αναπτύχθηκε στο πλαίσιο του ψυχρού πολέμου και έλαβε το όνομά της μέσω του ισχυρισμού ότι αντιπροσωπεύει μια τρίτη, εναλλακτική, θέση μεταξύ του καπιταλισμού του δυτικού μπλοκ και του σοσιαλισμού του ανατολικού μπλοκ. Ο όρος επίσης χρησιμοποιείται για να περιγράψει καθολικά τις μορφές του φασισμού και νεοφασισμού. 

Μεταξύ της δεκαετίας του 1920 και της δεκαετίας του 1940, διάφορες φασιστικές ομάδες παρουσιάστηκαν ως μέρος ενός κινήματος που διακρίνεται τόσο από τον καπιταλισμό όσο και από τον μαρξιστικό σοσιαλισμό. Αυτή η ιδέα αναβιώνει από ακροδεξιές ομάδες μετά τον Δεύτερο Παγκόσμιο Πόλεμο. Η ρητορική της "Εναλλακτικής Θέσης" αναπτύχθηκε μεταξύ της Terza Posizione στην Ιταλία και της Troisième Voie στη Γαλλία και στη δεκαετία του '80. Αυτές οι ομάδες τονίζουν την αντίθεση τόσο στον κομμουνισμό όσο και στον καπιταλισμό. Οι υποστηρικτές της πολιτικής της Τρίτης Θέσης τυπικά παρουσιάζονται ως "πέρα από την αριστερά και τη δεξιά" ενώ ταυτόχρονα συνδέουν ιδέες από κάθε άκρο του πολιτικού φάσματος, συνήθως αντιδραστικές δεξιές πολιτιστικές απόψεις και ριζοσπαστικές αριστερές οικονομικές απόψεις.
Μανιτούλιν

Η θέση του Μανιτούλιν στις [[Μεγάλες Λίμνες]]
Το Μανιτούλιν ("Manitoulin Island") είναι νησί στη λίμνη Χιούρον, το οποίο υπάγεται στην επαρχία Οντάριο του Καναδά. Με έκταση 2.766 τ.χλμ., το Μανιτούλιν είναι το μεγαλύτερο νησί μέσα σε λίμνη παγκοσμίως (δεύτερο έρχεται το Ρενέ-Λεβασέρ με 2.020 τ.χλμ., στην τεχνητή λίμνη). Είναι τόσο μεγάλο, ώστε το ίδιο έχει στο εσωτερικό του περισσότερες από 100 λίμνες. Επίσης, παρουσιάζει αρχαιολογικό ενδιαφέρον, με ίχνη ανθρώπινης κατοικήσεως από το 10.000 μέχρι το 2000 π.Χ..

Το όνομα της νήσου προέρχεται, μέσω της γαλλικής γλώσσας, από το όνομα που του είχαν δώσει οι Ινδιάνοι Οντάουα: "Μαντιντουουααλίνγκ", που σημαίνει «σπηλιά του πνεύματος» και προήλθε από ένα υποβρύχιο σπήλαιο, όπου λεγόταν ότι ζούσε ένα ισχυρό πνεύμα. Τον 19ο αιώνα το «λ» των Οντάουα προφερόταν ως «ν», οπότε η ίδια λέξη έδωσε το όνομα για την κωμόπολη "Μανιτόουανινγκ" (σήμερα Ασίγκινακ), που βρίσκεται στο νησί, κοντά στο υποβρύχιο σπήλαιο-κατοικία του πνεύματος κατά τον θρύλο. Το σημερινό όμως όνομα των Οντάουα για τη νήσο Μανιτούλιν είναι "Μνιντού Μνις", δηλαδή «Νήσος του Πνεύματος».
Φρούριο Γκόνιο

αριστερά|μικρογραφία|280x280εσ|Εναέρια άποψη της ιστορικής τοποθεσίας
Το Φρούριο Γκόνιο ( ), που στην αρχαιότητα ονομαζόταν Άψαρος ( ) και Ἄψυρτος , είναι μια ρωμαϊκή οχύρωση στην Ατζαρία Γεωργίας, στη Μαύρη Θάλασσα, 15 χλμ. νότια του Μπατούμι, στο στόμιο του ποταμού Άκαμψις. Ο οικισμός βρίσκεται 4 χλμ βόρεια των τουρκικών συνόρων. Το όνομά του συνδέεται με το μύθο της Μήδειας και του αδελφού της, Άψυρτου. 
αριστερά|μικρογραφία|Ερείπια του οικισμού|εναλλ.=|250x250εσ
αριστερά|μικρογραφία|Το κάστρο|εναλλ.=|250x250εσ
Η παλαιότερη αναφορά στο φρούριο είναι από τον Πλίνιο τον Πρεσβύτερο στη "Φυσική Ιστορία" του (1ος αιώνας μ.Χ.). Υπάρχει επίσης μία αναφορά στην αρχαία ονομασία του τόπου στους "Μιθριδατικούς Πόλεμους του" Αππιανού (2ος αιώνας μ.Χ.). Τον 2ο αιώνα μ.Χ. ήταν μια πολύ καλά οχυρωμένη Ρωμαϊκή πόλη της Κολχίδας . Η πόλη ήταν επίσης γνωστή για το θέατρο και τον ιππόδρομο της. Ο Προκόπιος, στα συγγράμματά του τον 6ο αιώνα, μιλά για τα ερείπια των δημόσιων κτιρίων της αποδεικνύοντας ότι κάποτε ήταν τόπος μεγάλης σημασίας. 
μικρογραφία|250x250εσ|Από το Μουσείο του Φρουρίου|εναλλ.=
Μεταγενέστερα, η πόλη βρέθηκε υπό Βυζαντινή επιρροή. Το όνομα «Γκόνιο» πιστοποιήθηκε για πρώτη φορά από τον Μιχαήλ Πανάρετο τον 14ο αιώνα. Επιπλέον, υπήρξε μία βραχύβια Γενοβέζικη εμπορική βιομηχανία στην περιοχή. Το 1547 το Γκόνιο καταλήφθηκε από τους Οθωμανούς, οι οποίοι το κράτησαν μέχρι το 1878 που με την Συνθήκη του Αγίου Στεφάνου η Ατζαρία έγινε μέρος της Ρωσικής αυτοκρατορίας. Το φθινόπωρο του 1647, σύμφωνα με τον Εβλιγιά Τσελεμπή, το Γκόνιο καταλήφθηκε από ναυτική δύναμη των Κοζάκων με 70 σκάφη ("τσάικα"), αλλά γρήγορα ανακτήθηκε από τον Γκάζι Σίντι Αχμέντ, κυβερνήτη του σαντζάκι Τόρτουμ, με στρατιωτική δύναμη 1.000 Τούρκων και 3.000 «Μινγκρέλλων».

Ο τάφος του Αγίου Ματθία, ενός από τους δώδεκα αποστόλους, πιστεύεται ότι βρίσκεται μέσα στο φρούριο Γκόνιο. Ωστόσο, αυτό δεν μπορεί να επαληθευτεί καθώς η Γεωργιανή κυβέρνηση απαγορεύει επί του παρόντος τις ανασκαφές κοντά στον υποτιθέμενο τάφο. Άλλες αρχαιολογικές ανασκαφές που πραγματοποιούνται στην τοποθεσία έχουν για επίκεντρο τα Ρωμαϊκά στρώματα. 
εναλλ.=|αριστερά|μικρογραφία|220x220εσ|Η πύλη του κάστρου Γκόνιο
μικρογραφία|250x250εσ|Εκθέματα του Μουσείου
Το Γκόνιο έχει για τώρα μία άνθηση του τουρισμού. Οι περισσότεροι τουρίστες έρχονται από την Τιφλίδα κατά τους καλοκαιρινούς μήνες για να παραθερίσουν στις παραλίες που θεωρούνται γενικά καθαρότερες από τις παραλίες του Μπατούμι (που βρίσκεται 15 χλμ βορειότερα).
Πάολα Μπολόνια

Η Πάολα Μπολόνια ("ιταλικά : Paola Bologna") (1899 - ?) ήταν Ιταλίδα αθλήτρια της αντισφαίρισης.

Η Μπολόνια εκπροσώπησε την Ιταλία στους Ολυμπιακούς αγώνες τους 1924 στο Παρίσι στο άθλημα της αντισφαίρισης. Στο απλό του αγωνίσματος πέρασε από τον πρώτο γύρο χωρίς αγώνα αλλά αποκλείστηκε στον δεύτερο γύρο από την Γαλλίδα Ζερμαίν Γκόλντινγκ με 6-0 6-3.
Σβέτισλαβ Πέσιτς

Ο Σβέτισλαβ Πέσιτς (, γεννήθηκε στις 28 Αυγούστου 1949), επίσης γνωστός με το παρατσούκλι Κάρι, είναι Σέρβος επαγγελματίας προπονητής καλαθοσφαίρισης για την ΦΚ Μπαρτσελόνα Λάσσα της Λίγκας ΑΣΒ και της Ευρωλίγκας. Είναι επιτυχημένος προπονητής και ένας από τους πιο επιτυχημένους της Ευρώπης.
All Out Life

Το "All Out Life" είναι ένα τραγούδι του αμερικανικού heavy metal συγκροτήματος Slipknot, το οποίο είναι το μοναδικό του σχήματος, που κυκλοφόρησε ως single και δεν συμπεριλήφθηκε σε κάποιον δίσκο. Για την προώθηση του, κυκλοφόρησε κι ένα video clip, σκηνοθετημένο από τον Σον Κράχαν. Το single, σημείωσε εισπρακτική επιτυχία, φτάνοντας στο νούμερο 7 των βρετανικών Rock and Metal charts, ενώ έφτασε και στο νούμερο 15 των αμερικανικών "Billboard" Hot Rock Songs. Το τραγούδι έλαβε και μία υποψηφιότητα στα βραβεία "Kerrang!", στην κατηγορία "Best Song".
Αλεξάντρ Υερσέν

Ο Αλεξάντρ Υερσέν (Alexandre Yersin, 1863-1943) ήταν Γάλλος γιατρός που εργάστηκε πάνω στην καταπολέμηση της πανούκλας.
Εμβόλιμο δευτερόλεπτο

[[Στιγμιότυπο οθόνης]] του ρολογιού [[UTC]] από το κατά την προσθήκη ενός εμβόλιμου δευτερολέπτου στις 31 Δεκεμβρίου [[2016]]. Στην Ελλάδα αυτή η στιγμή ήταν στις 1:59:60 [[ώρα Ελλάδας]].

Εμβόλιμο δευτερόλεπτο ("leap second") ονομάζεται η ρύθμιση της προσθήκης ενός δευτερολέπτου (sec), που πραγματοποιείται κατά περίπτωση στην πολιτική ώρα, με βάση τη Συντονισμένη Παγκόσμια Ώρα (Universal Time Coordinated, UTC), ώστε να την κρατά κοντά στον μέσο ηλιακό χρόνο του Γκρήνουιτς. Ο λόγος είναι ότι η περιστροφή της Γης γύρω από τον άξονά της έχει επιβραδυνθεί από το έτος 1900 (όταν ορίσθηκε το 1 δευτερόλεπτο ως το 1/86400 της μέσης ηλιακής ημέρας) μέχρι σήμερα (και συνεχίζει να επιβραδύνεται). Επίσης, επειδή υπάρχουν και μικροανωμαλίες στον ακριβή χρόνο περιστροφής της Γης, που δεν ήσαν ανιχνεύσιμες το 1900, αλλά τώρα παρατηρούνται εύκολα με τα ακριβή ατομικά ρολόγια.

Από τη θέσπισή της ήδη, το 1972, η UTC ορίσθηκε ως 10 sec πίσω από τον Διεθνή Ατομικό Χρόνο (TAI). Από τότε, 27 εμβόλιμα δευτερόλεπτα έχουν προστεθεί, ώστε το 2018 η UTC «πάει πίσω» σε σχέση με τον TAI κατά 37 sec.

Η εισαγωγή ενός εμβόλιμου δευτερολέπτου γίνεται μεταξύ του χρόνου 23:59:59 UTC μιας επιλεγμένης ημερομηνίας και του χρόνου 00:00:00 της επόμενης ημερομηνίας. Η τελευταία ημέρα του Δεκεμβρίου και η τελευταία ημέρα του Ιουνίου προτιμώνται, με δεύτερη επιλογή την τελευταία ημέρα του Μαρτίου ή του Σεπτεμβρίου. Μέχρι σήμερα (2017) όλα τα εμβόλιμα δευτερόλεπτα έχουν προστεθεί είτε στις 30 Ιουνίου, είτε στις 31 Δεκεμβρίου. Το επιπλέον δευτερόλεπτο αναγράφεται σε ρολόγια που δείχνουν UTC ως το εξηκοστό (ένδειξη 23:59:60).

Επειδή η ταχύτητα περιστροφής της Γης κυμαίνεται ως απόκριση σε κλιματικά και γεωλογικά συμβάντα, τα εμβόλιμα δευτερόλεπτα εισάγονται κατά απρόβλεπτα χρονικά διαστήματα. Η εισαγωγή του καθενός στη UTC αποφασίζεται συνήθως περίπου ένα εξάμηνο ενωρίτερα από τη Διεθνή Υπηρεσία Περιστροφής της Γης και Συστημάτων Αναφοράς (IERS), όποτε πρέπει να εξασφαλισθεί ότι η διαφορά μεταξύ UTC και UT1 δεν θα υπερβεί το 0,9 sec.
Ντουαρνενέ

Το Ντουαρνενέ (γαλλικά:Douarnenez) (βρετονικά: douar (γη) enez (το νησί) ή γη του νησιού), είναι μια κοινότητα στο νομό Φινιστέρ της Βρετάνης στη βορειοδυτική Γαλλία.

Το Ντουαρνενέ έχει αναπτυσσόμενη τουριστική βιομηχανία, με πολυάριθμους επισκέπτες που προσελκύονται κάθε χρόνο από την ευχάριστη τοποθεσία και το ζεστό κλίμα, αλλά και χάρη στις μαρίνες, το ναυτικό μουσείο, τις ρεγκάτες και τις αμμώδεις παραλίες. Το νησί Τριστάν, που συνδέεται με τον θρύλο του Τριστάνου και της Ιζόλδης της εποχής του βασιλιά Αρθούρου, είναι εύκολα προσβάσιμο από την πόλη με τα πόδια.

Ο πληθυσμός της κοινότητας το 2016 ανέρχονταν σε 14.063 κατοίκους.